Frank Frederick Borman

Frank Frederick Borman II (* 14. marec 1928, Gary) je bývalý americký astronaut, veliteľ posádky kozmickej lode Apollo 8, ktorá ako prvá obletela Mesiac.

Životopis

Pred letom 
V roku 1950 ukončil štúdium na Vojenskej akadémii Spojených štátov vo West Pointe s titulom inžinier. V roku 1962 obhájil ďalšiu vedeckú hodnosť na kalifornskom leteckom inštitúte. Hneď na to sa stal učiteľom termodynamiky na vojenskej akadémii a v tom istom roku sa objavil v druhej skupine kozmonautov pripravujúcich sa na lety do vesmíru. Po výcviku bol vybratý za veliteľa záložnej posádky Gemini 4 a o pol roka neskôr do hlavnej posádky Gemini 7.

Je ženatý a má dve deti.

Lety do vesmíru 
Po prvýkrát letel do vesmíru na palube kozmickej lode Gemini 7 v decembri 1965 spoločne s Lovellom. Na obežnej dráhe bola už Gemini 6A, bol to teda skupinový let dvoch spolupracujúcich lodí a vtedy to bol let dlhodobý.
Po druhýkrát vzlietol z mysu Canaveral v lodi Apollo 8 o tri roky neskôr. V posádke s ním boli Lovell a Anders. Loď letela bez lunárneho modulu na obežnú dráhu okolo Mesiaca v rámci prípravy neskoršieho pristátia iného Apolla na jeho povrchu. Po lete trvajúcom 147 hodín pristáli na hladine Tichého oceánu. Vo vesmíre celkovo strávil takmer 20 dní.
 Gemini 7 (4. december 1965 – 18. december 1965)
 Apollo 8 (21. december 1968 – 27. december 1968)

Po lete 
V máji 1969 sa s aktívnou účasťou kozmonauta v tíme rozlúčil a stal sa jedným z riaditeľov NASA. Rok potom, 1. júla 1970 odišiel plukovník Borman aj z NASA a zároveň z amerického letectva. Prevzal miesto prezidenta spoločnosti Eastern Airlines. V roku 1982 bol uvedený do Národnej leteckej siene slávy (National Aviation Hall of Fame), verejne prístupnej v štáte Ohio.

Iné projekty

Externé odkazy 
 Oficiálny životopis na stránkach NASA

Zdroje 
 Sto hvězdných kapitánů, vydalo nakladatelství Práce r.1982, autor Milan Codr
 http://www.lib.cas.cz/space.40/ASTRON/USA/BORM-FF3.HTM

Osobnosti z Gary (Indiana)
Kozmonauti USA
Letci USA
Testovací piloti USA
Leteckí konštruktéri USA
Príslušníci United States Air Force
Osobnosti NASA
Program Gemini
Program Apollo
Osobnosti USA nemeckého pôvodu
Osobnosti roka časopisu Time
Absolventi United States Military Academy
Absolventi California Institute of Technology